**Paula-Mae Weekes** (fødd 23. desember 1958 i Port of Spain) er ein trinidadisk jurist som 19. mars 2018 blei president i Trinidad og Tobago. Weekes etterfølgde Anthony Carmona og blei fyrste kvinne i presidentembetet.

Liv og virke
------------

### Bakgrunn

Etter videregåande skulegang ved Bishop Anstey High School i Port of Spain, byrja Weekes på jusstudium ved University of the West Indies på Cave Hill på Barbados. Ho har bachelorgrad i juss frå der og *Legal Education Certificate* frå Hugh Wooding Law School i St. Augustine i heimlandet. Ho blei advokat i 1982.

I 2000 var Weekes *fellow* ved Commonwealth Judicial Education Institute i Halifax i Canada.

### Jurist- og dommarkarriere

Weekes arbeidde for påtalemakta i elleve år. Frå 1993 var ho privatpraktiserande advokat.

I 1996 blei Weekes utnemnd til dommar i High Court. Frå 2005 til 2016, då ho gjekk av med pensjon, var ho appellrettsdommar i høgsterett.

I februar 2017 blei Weeks dommar på Turks- og Caicosøyane, der ho blei innsett som dommar i Turks and Caicos Islands Court of Appeal.

Ved sida av arbeidet som dommar, har Weekes undervist. I åra 2011 til 2016 heldt ho kurs i etikk ved Hugh Wooding Law School. Ho har også vore aktiv innan Organisasjonen for austkaribiske statar.

### Den anglikanske kyrkja

Weekes har hatt leiarrolle i den anglikanske kyrkja, der ho i 20 år har vore kanslar for bispedømmet Trinidad og Tobago i Church in the Province of the West Indies.

### President

Weekes blei nominert til presidentembetet av statsminister Keith Rowley. Nominasjonen fekk støtte frå opposisjonen og det blei ikkje nominert andre kandidatar. Weekes blei dimed erklært som valgvinnar då valforsamlinga møttest. Weekes blei fyrste kvinne vald til embetet som president i Trinidad og Tobago.

Weekes blei innsett i presidentembetet 19. mars 2018.

Kjelder
-------

1. ↑  «The President’s Profile», The Office of the President of Trinidad and Tobago. Lest 25. mars 2018.
2. 1 2 3  
«Paula Mae Weekes in a nutshell», *Newsday*, 6. januar 2018. Lest 23. januar 2018.
3. ↑  «Fellows», Commonwealth Judicial Education Institute. Lest 23. januar 2018.
4. 1 2  «What do we know about Paula-Mae Weekes?» Arkivert 18. november 2018 på Wayback Machine. *CNC3*, 5. januar 2018. Lest 21. januar 2018.
5. ↑  «Ms.Paula-Mae Weekes appointed Court of Appeal judge in Turks and Caicos Islands», *Turks and Caicos Sun*, 27. februar 2017. Lest 23. januar 2018.
6. 1 2  «T&T elects first female head of state», *Jamaica Observer*, 19. januar 2018. Lest 23. januar 2018.
7. ↑  «From Chancellor to Commander-in-Chief» Arkivert 24. januar 2018 på Wayback Machine. *Trinidad & Tobago Guardian*, 19. januar 2018. Lest 23. januar 2018.
8. ↑  «Paula for President - who is she?» Arkivert 24. januar 2018 på Wayback Machine. *Sunday Express*, 5. januar 2018. Lest 23. januar 2018.
9. ↑  «It’s official: T&T elects first female President» Arkivert 24. januar 2018 på Wayback Machine. *Loop*, 19. januar 2018.
10. ↑  «Trinidad and Tobago’s First Female President Elected» Arkivert 24. januar 2018 på Wayback Machine. *Commonwealth Business Communications*, 12. januar 2018. Lest 23. januar 2018.
11. ↑  «History in the making as T&T's first female president sworn in» Arkivert 20. mars 2018 på Wayback Machine. *Loop*, 19. mars 2018. Lest 19. mars 2018.

* *Denne artikkelen bygger på «Paula-Mae Weekes» frå Wikipedia på bokmål, den 22. mars 2024.*